Държавен вестник, бр. 3, 2013 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  3
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО 
НА ОКОЛНАТА СРЕДА И ВОДИТЕ
ЗАПОВЕД № РД-926 
от 13 декември 2012 г.
На основание чл. 42, ал. 5 във връзка с чл. 41, 
т. 5 от Закона за защитените територии променям 
режима на дейностите, установен със Заповед 
№ РД-238 от 7.06.1996 г. на министъра на окол­
ната среда (ДВ, бр. 55 от 1996 г.) за обявяване на 
природни забележителности „Деветашка пещера“ 
и пещера „Нанин камък“, както следва:
І. В границите на природните забележител­
ности се забранява:
1. внасяне на неприсъщи за района растителни 
и животински видове; 
2. дейности, свързани с къртене, чупене, про­
биване и разширяване на отвори в пещерите и 
скалните венци; 
3. унищожаване, повреждане и изнасяне на 
елементи от пещерната структура (камъни и 
пещерни образувания);
4. разкопаване и изнасяне на глина и гуано;
5. унищожаване, повреждане, пренасяне и 
изнасяне на палеонтоложки или археологически 
находки, с изключение при провеждането на 
регламентирани научни изследвания;
6. палене на огън, опушване с дим, използва­
не на пиротехнически, димни и огнени ефекти, 
използване на взрив; 
7. поставянето на надписи или знаци по стените, 
пода, тавана или входа на пещерите, с изключение 
за целите на картографирането; 
8. скално катерене, екипиране на катерачески 
маршрути, вкл. поставяне на клинове чрез про­
биване и лепене, провеждане на бънджи скокове 
и други дейности, свързани с използването на 
пещерите за спортни прояви;
9. използването на пещерите за осъществя­
ването на производствени и складови дейности; 
10. промяната на начина на трайно ползване 
и промяна на предназначението на имотите, 
строителство с изключение на такова, свързано с 
отстраняване на стари съоръжения и с управле­
нието и обслужване на посетителите на природна 
забележителност „Деветашка пещера“; 
11. водоползване, преграждане или изместване 
на течението на реката в „Деветашката пещера“;
12. влизане в „Деветашката пещера“ с моторни 
превозни средства;
13. влизане в пещерата „Нанин камък“ в 
периодите 25 май – 31 юли и 1 ноември – 1 ап­
рил, с изключение на посещения с научна цел 
и мониторинг;
14. влизане във водната галерия на „Деве­
ташката пещера“ след последната подпорна 
стена, с изключение на посещениe с научна цел 
и мониторинг;
15. влизане във водната галерия на „Деветаш­
ката пещера“ след първия бетонов зид в периода 
1 ноември – 1 април, с изключение на посещения 
с научна цел и мониторинг;
16. влизане в сухата галерия на „Деветашката 
пещера“ след изградения насип с арка в периода 
25 май – 31 юли, с изключение на посещения с 
научна цел и мониторинг;
17. убиване, улавяне и изнасяне на троглобионти 
през всички фази на тяхното развитие; 
18. провеждане на масови мероприятия (кон­
церти, събори, масови сцени във филмови продук­
ции, колективни игри) в „Деветашката пещера“;
19. влизане и пладнуване на домашни животни 
в „Деветашката пещера“.
Режимите не се отнасят в случаите на про­
веждането на спасителни акции в пещерите. 
ІІ. Нарушителите на тази заповед се наказват 
съгласно административнонаказателните разпо­
редби на Закона за защитените територии.
Заповедта може да бъде обжалвана по реда 
на Административнопроцесуалния кодекс пред 
Върховния административен съд в едномесечен 
срок от обнародването є в „Държавен вестник“.
Министър: 
Н. Караджова
11689
МИНИСТЕРСТВО 
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
ЗАПОВЕД № РД-02-14-3006
от 18 декември 2012 г.
По заявление на Община Созопол, представля­
вана от кмета Панайот Рейзи, със Заповед № РД-
02-14-2910 от 5.12.2012 г. на заместник-министъра 
на регионалното развитие и благоустройството 
(ДВ, бр. 101 от 2012 г.) е одобрен проект на под­
робен устройствен план – план за регулация и 
застрояване (ПУП – ПРЗ) за УПИ ІІІ-210, 215, 
216 и 217 (за поземлени имоти с идентификатори 
по кадастралната карта на гр. Бургас: 81178.3.210, 
81178.3.215, 81178.3.216 и 81178.3.217), намиращ се 
в кв. 68 по плана на гр. Черноморец, с отреждане 
,,за рибарско пристанище и рибна борса“.
След постановяването на Заповед № РД-02-
14-2910 от 5.12.2012 г. на заместник-министъра 
на регионалното развитие и благоустройството 
с писмо изх. № 2-04-00-148 от 14.12.2012 г. (вх. 
№ АУ-10-42 от 15.12.2012 г. в МРРБ) на кмета на 
община Созопол е поискано допускането на пред­
варително изпълнение на заповедта на основание 
чл. 60, ал. 2 от Административнопроцесуалния 
кодекс (АПК).
След като се запознах с искането на кмета на 
община Созопол, намирам същото за основателно, 
поради което с оглед защита на особено важни 
обществени интереси на Община Созопол, както и 
поради опасността от настъпването на трудно по­
правими вреди от закъснението за изпълнението на 
проект „Инвестиции в съществуващото рибарско 
пристанище гр. Черноморец, община Созопол“, за 
който е одобрен ПУП – ПРЗ със Заповед № РД-
02-14-2910 от 5.12.2012 г., на основание чл. 60,